Найбольш працавалі над выстаўкай Юрый Булгак, Гэльмэрсэн, Протасэвіч, Трусколяская і многа другіх. На выстаўцы хацелі паказаць гаспадарку ня толькі памешчыкаў, але і мужыкоў. Шмат мужыкоў збіралася прывесьці на выстаўку ўсё, што есьць у ix лепшага, але розныя чорнасоценцы адгаварылі іх. Яны ім казалі быццам гэта выстаўка польская, дый паны хочуць паказаць, што мужыкі ў нас багатыя, а ім значыцца ня трэба зямлі… З мужыкоў некаторыя слухалі гэтую брахню і не хацелі выстаўляць свайго быдла і другіх рэчаў. Але ўсё гэта глупства, бо вядома нават малому дзіцяці, што меж мужыкоў ёсьць багатыя і бедныя, але беднаты найболей. Тую зіму, як не ўрадзіла, то ўжо на Случчыне быў голад і нельга было купіць хлеба; выпісвалі яго для мужыкоў аж з Сыбіры…